b'\n_START_ARTICLE_\nRut\n_START_SECTION_\nZgodovina\n_START_PARAGRAPH_\nVas je nastala s procesom kolonizacije v 13. stoletju. Oglejski patriarh Bertold je na podro\xc4\x8dju zgornje Ba\xc5\xa1ke doline naselil okoli 70 kmetov iz tirolske Pustri\xc5\xa1ke doline (Pustertal; okolica naselja Innichen, danes San Candido v Italiji). Priseljenci so osnovali 13 vasi in ve\xc4\x8d zaselkov. Ime Rut je dolgo \xc4\x8dasa opisovalo celotno kolonizacijsko obmo\xc4\x8dje, ki se je do konca 16. stoletja imenovalo Nem\xc5\xa1ki Rut. Dana\xc5\xa1nja vas Rut se je neko\xc4\x8d imenovala Koritnica oz. Nem\xc5\xa1ka Koritnica, lokalno ime Koritnica danes opisuje le \xc5\xa1e bli\xc5\xbenji potok, ki te\xc4\x8de po pristopni dolini in se izliva v reko Ba\xc4\x8do. V skupino trinajstih vasi so poleg Ruta (Koritnice) sodile \xc5\xa1e Ba\xc4\x8da pri Podbrdu, Grant, Hudaju\xc5\xbena, Kal, Kuk, Obloke, Petrovo Brdo, Podbrdo, Porezen, Str\xc5\xbei\xc5\xa1\xc4\x8de, Trtnik, in Znojile. Do \xc4\x8dasa Ilirskih provinc je obmo\xc4\x8dje nadziral rihtar (sodnik; ki je imel funkcijo velikega \xc5\xbeupana)._NEWLINE_Nare\xc4\x8dje vasi Rut in Grant izhaja iz nem\xc5\xa1kega, ki ga avstrijski lingvisti imenujejo Sori\xc5\xa1ko nare\xc4\x8dje Zarz = Sorica.'